Augšdaugavas novads

**Augšdaugavas novads** ir Latvijas pašvaldība, kurā pēc Latvijas 2021. gada administratīvi teritoriālās reformas 2021. gada 1. jūlijā tika apvienots Daugavpils novads un Ilūkstes novads. Robežojas ar Jēkabpils, Līvānu un Preiļu novadiem ziemeļos, Krāslavas novadu austrumos, Lietuvas Panevēžas apriņķi rietumos un Utenas apriņķi dienvidos, kā arī Baltkrievijas Vitebskas apgabalu dienvidos. Novada administratīvais centrs atrodas Daugavpils pilsētā, kas neietilpst novadā.

Novada teritorija atbilst pirms iepriekšējās administratīvi teritoriālās reformas pastāvējušā Daugavpils rajona (1962—2009) teritorijai.

## Teritoriālais iedalījums
Augšdaugavas novadā kopumā ietilpst divas pilsētas (Ilūkste un Subate) un 25 pagasti, kuru pārvalde deleģēta 10 apvienībām:

### Latgales vēsturiskajā zemē
Latgalē ietilpst novada daļa Daugavas labajā krastā: Ambeļu pagasts, Biķernieku pagasts, Dubnas pagasts, Kalupes pagasts, Līksnas pagasts, Maļinovas pagasts, Naujenes pagasts, Nīcgales pagasts, Vaboles pagasts, Višķu pagasts.

### Sēlijas vēsturiskajā zemē
Sēlijā ietilpst novada daļa Daugavas kreisajā krastā: Bebrenes pagasts, Demenes pagasts, Dvietes pagasts, Eglaines pagasts, Ilūkstes pilsēta, Kalkūnes pagasts, Laucesas pagasts, Medumu pagasts, Pilskalnes pagasts, Prodes pagasts, Salienas pagasts, Skrudalienas pagasts, Subates pilsēta, Sventes pagasts, Šēderes pagasts, Tabores pagasts, Vecsalienas pagasts.

## Daba
Novada dienvidos un rietumos atrodas Augšzemes augstiene un Aknīstes pacēlums, ziemeļaustrumos — Latgales augstiene, ziemeļrietumus un ziemeļus aizņem Austrumlatvijas zemiene. Augstumi virs jūras līmeņa no 90—100 m Daugavas ielejā, līdz 200 m augstienēs. Augsnes — velēnu podzolētās, velēngleja un purvu. Derīgie izrakteņi: dolomīts, grants, kūdra.

### Upes
Caur novadu tek Daugava un tās pietekas: Ilūkste, Laucesa, Dubna, Līksna.

### Ūdenstilpes
Lielākie ezeri: Sventes ezers — 7,39 km², Riču ezers — 5,88 km², Luknas ezers — 4,09 km².

## Vēsture

2021. gadā Saeima pieņēma lēmumu, ka 2029. gadā Augšdaugavas novads tiks apvienots ar Daugavpils valstspilsētu, taču 2024. gadā šis lēmums tika atcelts.

## Iedzīvotāji
Saskaņā ar PMLP datiem, 2022. gada 1. janvārī Augšdaugavas novadā dzīvoja 27 645 iedzīvotāju.

### Iedzīvotāju skaita izmaiņas
Esošajās robežās, pēc CSP datiem.

### Apdzīvotās vietas

### Etniskais sastāvs
thumb|Latvijas poļu īpatsvars Augšdaugavas novadā.

## Pašvaldība

## Tautsaimniecība

### Transports

Nīcgales stacija.JPG||Nīcgales stacija
Vaboles stacija.JPG|Vaboles stacija
Naujenes stacija 20.jpg|Naujenes stacija

Augšdaugavas novadu šķērso vairāki dažādu nozīmju autoceļi. Starp tiem ir trīs galvenie autoceļi —  (Rīga—Daugavpils),  (Krievijas robeža (Grebņeva)—Rēzekne—Daugavpils—Lietuvas robeža (Medumi)) un  (Daugavpils apvedceļš (Kalkūni—Tilti)). Tāpat, novadu šķērso arī vairāki reģionālās nozīmes autoceļi —  (Viļāni—Preiļi—Špoģi),  (Višķi—Nīcgale), ] (Stropi—Krauja),  (Daugavpils—Tilti),  (Daugavpils—Skrudaliena—Baltkrievijas robeža (Silene)),  (Skrudaliena—Kaplava—Krāslava),  (Svente—Lietuvas robeža (Subate)) un  (Ilūkste (Virsaiši)—Bebrene—Birži).

Novadu šķērso arī dzelzceļa līnija Rīga—Daugavpils un dzelzceļa līnija Daugavpils—Indra.

## Izglītība

Augšdaugavas novadā 2025. gada darbojās piecas vidusskolas, astoņas pamatskolas, divas PĪV ("programmu īstenošanas vietas") un trīs pirmskolas izglītības iestādes.

## Sports

## Kultūra

## Reliģija

## Ievērojami novadnieki
Augšdaugavas novadā dzimušie vai dzīvojušie:

* Jānis Cālītis (1888—1939), sabiedriskais darbinieks, politiķis,
* Valentīns Cirsis (1930—1994), vēsturnieks, kultūras darbinieks, gids,
* Jānis Daudzvārdis (1942—2022), šahists,
* Rihards Eigims (1962), uzņēmējs, politiķis,
* Georgs Frīdrihs fon Felkerzāms (1766—1848), vācbaltiešu muižnieks,
* Vesels fon Freitāgs-Loringhofens (1899—1944), vācbaltiešu muižnieks, militārais darbinieks,
* Ignats Gigels (1866—1947), politiķis,
* Ina Gudele (1964), valsts darbiniece,
* Staņislavs Ivbuls (1884—1941), politiķis, sabiedriskais darbinieks,
* Mihails Jermolajevs (1881—1919), sabiedriskais darbinieks,
* Mārtiņš Jeske (1883—1941), armijas ģenerālis,
* Antons Jukšinskis (1902—1958), politiķis,
* Arvīds Klišāns (1934), mežradznieks,
* Antons Kursītis (1883—1968), meliorators, sabiedriskais darbinieks,
* Vincents Kursītis (1892—1974), jurists, politiķis,
* Eduards Kusiņš (1889—1983), armijas virsnieks un pulkvedis,
* Afanasijs Kuzmins (1947), šāvējs,
* Vladislavs Lapinskis (1899—19??), politiķis,
* Akvelīna Līvmane (1951), aktrise, astroloģe,
* Jānis Mendriks (1907—1953), katoļu draudzes priesteris,
* Jāzeps Osmanis (1932—2014), rakstnieks, tulkotājs, mākslinieks,
* Juris Pabērzs (1891—1961), jurists, politiķis, sabiedriskais darbinieks, literāts,
* Sebastjāns Pabērzs (1889—1942), politiķis, sabiedriskais darbinieks,
* Pauls Sukatnieks (1914—1989), dārznieks, selekcionārs,
* Staņislavs Kostka Plāters-Zībergs (1823—1896), muižu īpašnieks, grāfs, Latgales sabiedriskais darbinieks,
* Vladislavs Raginis (1908—1939), Polijas armijas virsnieks,
* Stefans Rāzna (1951), politiķis, uzņēmējs,
* Antons Rubins (1885—1964), literāts, politiķis,
* Broņislavs Salītis (1938), sabiedriskais darbinieks,
* Vilis Siliņš (1823—1896), sabiedriskais darbinieks,
* Antons Skrinda (1881—1918), kara ārsts, rakstnieks,
* Benedikts Skrinda (1868—1947), katoļu priesteris, rakstnieks,
* Kazimirs Skrinda (1875—1919), katoļu priesteris, teoloģijas maģistrs, pedagogs, publicists,
* Gothards Frīdrihs Stenders (1714—1796), apgaismības laikmeta vācbaltiešu luterāņu teologs, latviešu laicīgās rakstniecības dibinātājs, "Latviešu valodas vārdnīcas"
* Heinrihs Strods (1925—2012), vēsturnieks,
* Dora Stučka (1870—1950), tulkotāja, sabiedriskā darbiniece,
* Staņislavs Vasiļevskis (1907—1988), astronoms,
* Teodors Volfs fon Līdinghauzens (1662—1712), Inflantijas bīskaps.

## Ievērojamas vietas

## Atsauces